A Tyrrell az 1974-es szezonra leszerződtette első számú versenyzőjévé. Két nagydíjat nyert, kétszer lett második illetve harmadik. Az egyéni bajnokságban a harmadik helyen végzett. Nyolc egymást követő futamon pontot szerzett. Az 1975-ös évad nem úgy sikerült, mint ahogy kellett volna, de ő lett az egyetlen dél-afrikai, aki megnyerte a dél-afrikai nagydíjat. 1976-ban szintén harmadikként végzett a pontversenyben. Egyetlen futamgyőzelmét Svédországban szerezte, melyet már másodszorra nyert meg. A szezon során a Tyrrel bevezette a legradikálisabb autót a Formula–1 történetében, a hatkerekű Tyrrell P34-est. Scheckter ezzel szerezte egyetlen futamgyőzelmét az évadban, az anderstorpi pályán, Svédországban. Az autóval tizenkét alkalommal állt rajthoz, és tízszer pontot is szerzett vele. Az kelet-amerikai nagydíjon hosszú csatát vívott az első helyért barátjával, James Hunttal.